Herman Perna

Herman Perna (10. august (vkj)/ 22. august 1883 Abja vald, Halliste kihelkond, PärnumaaHalliste koguduse personaalraamat 1860-1939. Eesti Rahvusarhiiv, RA EAA.1275.1.552. Leht 544 – 16. aprill 1969 Tallinn) oli eesti ehitusinsener ja tehnikateadlane.Eesti teaduse biograafiline leksikon, 3. köide

Elulugu
Herman Perna oli kõrtsmiku poeg.

Lõpetas 1903 Tartu Reaalkooli ja 1913 Riia Polütehnilise Instituudi ehitusinsenerina. 

Oli aastani 1918 Soome sõjaväes, 1919 Eestis Teedeministeeriumi veeteede ja sadamate süvendamise ja parandamise ameti ülem, 1919–1927 tehnikaosakonna juhataja, 1927–1929  direktor, 1929–1934 maanteede ja ehituse osakonna direktor, 1934–1939 raudteevalitsuse abidirektor, 1939–1940 Teedeministeeriumi peainspektor ning raudteede talituse nõukogu liige. 

Ta oli 1920–1934 Tallinna Tehnikumi õppejõud"Ehitusinsenerid TPI-st". Tallinn 1986. Lk 19, ehitusosakonna juhataja ja hoolekogu liige. Õpetas geodeesiat, raudteede, signalisatsiooni, maanteede ja tunnelite kursusi. Oli 1942–1943 Tallinna Õhtutehnikumi õpetaja, seejärel Eesti Tööstusprojekti insener.

Herman Perna maeti Tallinna Rahumäe kalmistule 19. april 1969, dokumentides oleva nime German Perna all.Haud Tallinna Rahumäe kalmistulPäring Rahvastikuregistrist

Teoseid
Artikleid
Põlevkivi küttest raudteel. // Eesti Raudtee (1925) 2, 3/4
Aleksander Klein. "Ehitusõpetus. Käsiraamat majaehitajaile". Eessõna H. Perna. Tallinn 1931
Meie kruusateede praegune seisukord ja väljavaated nende väljaehitamiseks. // Tehnika Ajakiri (1933) 5
Kauba-jõuvankrite liiklemise korraldus Stuttgarti raudteedirektsioonis Saksamaal. // Tehnika Ajakiri (1936) 3/ 4

Ehitisi
1934 korterelamu Tallinnas Kaupmehe 2
1938 Nelijärve turistidekodu"20 aastat ehitamist Eestis. 1918–1938". Teedeministeeriumi ehitusosakonna väljaanne. Tallinn 1939. Pilt nr 148

Isiklikku
Tema vend oli arhitekt ja arhitektuuriõppejõud Artur Perna.

Viited

 Kirjandus 
Tallinna Tehnikum 1918–1928. Lk 41, 43
Eesti Raudtee (1934) 5. Lk 77
Tallinna Tehnikumi ja Tallinna Tehnikaülikooli õppe- ja abijõud 1918–1944. Tallinn 1993. Lk 46–47

Välislingid

Eesti kommunismiohvrid 1940–1991
Haud Tallinna Rahumäe kalmistul

Kategooria:Eesti ehitusinsenerid
Kategooria:Eesti tehnikateadlased
Kategooria:Eesti raudteelased
Kategooria:Riia Tehnikaülikooli vilistlased‎
Kategooria:Korporatsioon Vironia liikmed
Kategooria:Tallinna kõrgema tehnikumi õppejõud
Kategooria:Eesti represseeritud isikud
Kategooria:Rahumäe kalmistule maetud
Kategooria:Sündinud 1883
Kategooria:Surnud 1969